钦定古今图书集成/明伦汇编/闺媛典/第071卷 > 孟元卿妻李氏
## 钦定古今图书集成/明伦汇编/闺媛典/第071卷 > 孟元卿妻李氏

按《武进县志》：“李氏，马迹山孟元卿妻。家贫，勤苦力作，
事姑甚谨。元卿早亡，氏哀毁悲恸，捐躯者三，皆救免。
白姑曰：‘姑在，妇不宜死。然妇少，一旦冒凌犯死，且不
白姑爱妇，俾早从郎君地下’。”姑知志不可夺，颔之。而
氏含殓诸物已备具，乃栉沐整衣笄，向姑再拜，阖户
自经死时日将晡，姑倚户外，以耳附壁，闻嗌嗌有声，
啮指出血，汗流浃背，不敢张目视。时万历己丑，年二
十七。